آمریکا، موسکوا حکومتی‌نین سوریه‌ده سیاسی پروسه‌نین باشلاما اومیدی‌نین مدت‌سیز شکیلده تاخیره سالیندیغی یؤنوندکی آچیقلاما‌لارینا اعتراض گؤستردی.
آمریکا خاریجی ایشلر ناظیرلیگی سوزچوی جان کیربی، گونده‌لیک مطبوعات توپلانسیندا روسیا ساوونما ناظیری سئرگئی شویگونون "سوریه‌ده سیاسی پروس‌ین باشلاما اومیدی و سوریه خالقی‌نین دینج‌لیک اورتامینا دؤنوشونون مدت‌سیز شکیلده تاخیره سالیندیغی" شکلینده ائتدیگی آچیقلاما‌لاری قیمتلندیردی.
روس ناظیرین آچیقلاما‌لاری‌نین تام اولا‌راق نیی ایفاده ائتدیگینی بیلمدیگینی ایفاده ائدن کیربی،
"بیز دانیشیق‌لارین روسیانین ایفاده ائتدیگی شکیلده مدت‌سیز اولا‌راق تاخیره دوشونموروک و بشار اسدین اوزون زماندا سوریه‌نین بیر حیسه‌سی اولماسینی ایستمیریک." دئدی.
کیربی، اسدین سوریه‌ده 2021-جی ایله قدر اقتداردا قالماق ایستدیگی یؤنوندکی سؤزلری‌نین خاطیرلادیلماسی اوزرینه ایسه، اسدین قیمتلندیرمه‌لرینی اوخودوغونو لاکین رژیم و موخالیف‌لر آراسین‌داکی دانیشیق‌لارین تکرار اولماسی اوچون ایشلره داوام ائتدیک‌لرینی سؤیله‌دی.
بو آرادا، آمریکا نیویورک تایمز قزئتینده ایئر آلان خبره گؤره اسد، شامدا غرب ژورنالیست‌لرله بیر آرایا گله‌رک سوریه‌دکی سون وضعیتی قیمتلندیردی.
اسکی‌یه گؤره اؤلکه‌دکی وضعیتین داها یاخشی اولدوغونو ساوونما ائدن اسد، اؤلکه‌سین‌دکی ساواشین بیرینجی مسئول‌لاری اولا‌راق واشینگتون و رادیکال ایسلامچی قروپلاری گؤستردی.
یاشانان‌لاردان پئشمان اولمادیغینی سؤیله‌ین اسد، اؤلکه‌دکی کونترولو تامامیله تامین ائده‌جک‌لری موضوعسوندا دا امین اولدوغونو ایفاده ائتدی.
دولت رهبرلیگینده هر هانسی بیر دییشیک‌لیک اولماسینا ایجازه وئرمه‌یه‌جک‌لرینی ایفاده ائدن اسد، ان آز 2021-جی ایله قدر وظیفه‌ده قالماق ایستدیگینی آچیقلادی.
